CELEX: C2005/171/08
Language: sk
Date: 2005-07-09 00:00:00
Title: Rozsudok Súdneho dvora (piata komora) z 28. apríla 2005 vo veci C-157/04: Komisia Európskych spoločenstiev proti Španielskemu kráľovstvu (Nesplnenie povinnosti členským štátom — Nakladanie s odpadmi — Smernice 75/442/EHS, 91/689/EHS a 1999/31/ES — Skládky v Punta de Avalos a v Olvera)

9.7.2005   
            
            
               SK
            
            
               Úradný vestník Európskej únie
            
            
               C 171/4
            
         
      ROZSUDOK SÚDNEHO DVORA
   
   (piata komora)
   z 28. apríla 2005
   vo veci C-157/04: Komisia Európskych spoločenstiev proti Španielskemu kráľovstvu (1)
   
   (Nesplnenie povinnosti členským štátom - Nakladanie s odpadmi - Smernice 75/442/EHS, 91/689/EHS a 1999/31/ES - Skládky v Punta de Avalos a v Olvera)
   (2005/C 171/08)
   Jazyk konania: španielčina
   Vo veci C-157/04, Komisia Európskych spoločenstiev (splnomocnení zástupcovia: G. Valero Jordana a M. Kostantinidis) proti Španielskemu kráľovstvu (splnomocnená zástupkyňa: L. Fraguas Gadea), ktorej predmetom je žaloba o nesplnenie povinnosti podľa článku 226 ES, podaná 29. marca 2004, Súdny dvor (piata komora), v zložení: predseda piatej komory R. Silva de Lapuerta, sudcovia C. Gulmann a J. Klučka (spravodajca), generálny advokát: M. Poiares Maduro, tajomník: R. Grass, vyhlásil 28. apríla 2005 rozsudok, ktorého výrok znie:
   
               1.
            
            
               Neprijatím potrebných opatrení na uplatnenie článkov 4, 8, 9 a 13 smernice Rady 75/442/EHS z 15. júla 1975 o odpadoch v znení smernice Rady 91/156/EHS z 18. marca 1991, článku 2 smernice Rady 91/689/EHS z 12. decembra 1991 o nebezpečnom odpade a článku 14 smernice Rady 1999/31/ES z 26. apríla 1999 o skládkach odpadov si Španielske kráľovstvo nesplnilo povinnosti, ktoré sa mu ukladajú v zmysle týchto smerníc, pokiaľ ide o nekontrolovanú skládku v zóne Punta de Avalos na ostrove Gomera (Autonómne spoločenstvo Kanárske ostrovy).
            
         
               2.
            
            
               Neprijatím potrebných opatrení na uplatnenie článkov 4, 8, 9 a 13 smernice 75/442/ v znení smernice 91/156 si Španielske kráľovstvo nesplnilo povinnosti, ktoré sa mu ukladajú v zmysle týchto smerníc, pokiaľ ide o nekontrolovanú skládku v zóne Olvera v provincii Cadix (Autonómne spoločenstvo Andalúzia).
            
         
               3.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 106, 30.4.2004.